**Id al-Fitr** (arab. عيد الفطر‎, *‘Īd al-Fiṭr*; myös ʿĪd al-Ṣaghīr; turk. *Ramazan Bayramı*) on islamilainen juhla, jota vietetään ramadanin, paastokuukauden, päättymisen kunniaksi. Juhla on kolmipäiväinen ja ajoittuu islamilaisen kalenterin kymmenennen eli šawwal-kuukauden alkuun. Sekä sunni- että shiiamuslimit viettävät Id al-Fitriä.

Juhlan viettäminen
------------------

Juhlan viettäminen alkaa yhteisrukoukseen osallistumisella ensimmäisenä päivänä auringon noustessa. Id al-Fitr on muslimeille samantapainen juhla kuin joulu. Juhlapäivien aikana järjestetään virallisia vastaanottoja, vieraillaan ystävien luona, annetaan lahjoja, ostetaan uusia vaatteita ja käydään sukulaisten haudoilla. Juhla on noin 70 päivää ennen Id al-Adhaa.

Suomessa juhlitaan saamaan tapaan kun muslimit muualla maailmassa juhlivat Id al-Fitriä, mutta Suomessa juhlaan osallistujia on eri maista. Koska suomalaiset moskeijat ovat pienempiä kun muualla, juhlaa varten varataan yleensä muita tiloja kuten urheiluhalleja.

Muslimien juhlapäivät
---------------------

Profeetta Muhammedin sanat "Jokaisella kansalla on juhlansa, ja tämä on teidän juhlanne" osoittavat, että kaksi Id-juhlaa (Id al-Adha ja Id al-Fitr) ovat vain muslimeja varten. Islamoppaan mukaan muslimeilla ei ole lupa matkia uskottomien ja monijumalaisten (*kuffar/mushrikin*) juhlia, koski se sitten ruokaa, pukeutumista, ilotulituksia tai palvontaa. Muslimilapset eivät saa leikkiä, käyttää heidän koristeitaan tai viettää noita juhlia yhdessä heidän kanssaan. Kaikki kaafir- juhlat ovat *haram,* kuten joulu, itsenäisyyspäivä, syntymäpäivät tai vappu.

Muslimeilla ei ole muita juhlapäiviä kuin Id al-Fitr ja Id al-Adha. Abu Dawud kertoi: "Allahin lähettiläs saapui Medinaan ja sen kansalla oli kaksi päivää, jolloin he ilakoivat ja pitivät hauskaa. Hän sanoi: "Mitä ne kaksi päivää ovat?" He sanoivat: "Meillä oli tapana iloita ja leikkiä noina päivinä Jahiliiyan aikana (ennen islamia). Allahin lähettiläs sanoi: "Allah on antanut teille jotakin parempaa kuin ne, ja se on Adha- ja Fitr-juhlat."

Ajankohta
---------

Iid al-Fitrin viettoa vuonna 2014 Imaami Alin pyhäkössä Najafissa Irakissa.
Jossain maissa juhlan alkamisajankohta on sidottu uuden kuunsirpin näköhavaintoon, joten juhlan ajankohta saattaa poiketa laskennallisesta yhdellä päivällä. Koska juhlan alkaminen perustuu kuun kiertoon, se siirtyy joka vuosi noin 11 päivää. Noin 30 vuoden aikana se kiertää tämän takia vuoden ympäri.

Id al-Fitr sijoittunee*selvennä* gregoriaanisessa kalenterissa seuraaville päiville:

|  |  |  |
| --- | --- | --- |
| 17. | heinäkuuta | 2015 |
| 6. | heinäkuuta | 2016 (tai 7.7.) |
| 25. | kesäkuuta | 2017 (tai 26.6.) |
| 15. | kesäkuuta | 2018 |
| 4. | kesäkuuta | 2019 |
| 24. | toukokuuta | 2020 |
| 13. | toukokuuta | 2021 |
| 2. | toukokuuta | 2022 |
| 21. | huhtikuuta | 2023 |
| 10. | huhtikuuta | 2024 |
| 30. | maaliskuuta | 2025 |
|

Lähde:

Kuvia
-----

* Ruokailua Id al-Fitr -juhlan aikaan Malesiassa.Ruokailua Id al-Fitr -juhlan aikaan Malesiassa.
* Id al-Fitr -juhla Singaporessa.Id al-Fitr -juhla Singaporessa.
* Id al-Fitrin juhlimista Mogadishussa Somaliassa 17.7.2015.Id al-Fitrin juhlimista Mogadishussa Somaliassa 17.7.2015.

Lähteet
-------

1. ↑  Kyyhkynen, Marjatta: *Ajankohtainen Islam*, s. 16,150. Helsinki: Gummerus, 1992. ISBN 951-625-103-X.
2. 1 2 3  Eid al-Fitr. Islamic festival *Encyclopædia Britannica*.  23.4.2020. Viitattu 23.7.2015. (englanniksi)
3. 1 2 3  Rulamo, Anssi: Muslimien id al-fitr on koko perheen hauskanpitojuhla *Turun Sanomat*.  25.6.2017. Viitattu 26.4.2020.
4. 1 2  Mikkonen, Mikael: Tiesitkö nämä viisi asiaa muslimien id al-fitr -juhlasta? *Yle Uutiset*.  6.7.2016. Viitattu 26.4.2020.
5. 1 2 3  Eid: Etiketti ja säännöt *Islamopas.com*.  2000–2021.
6. ↑  Abu Dawud: Sunan Abi Dawud *The Hadith of the Prophet Muhammad (صلى الله عليه و سلم) at your fingertips*. Sunnah.com. Viitattu 24.7.2021.
7. 1 2 3  Eid ul-Fitr – Religious event observed globally by Muslims *Office Holidays*.  Arkistoitu 2.7.2015. Viitattu 26.4.2020. (englanniksi)
8. ↑  Id al fitr, 24.-26.5.2020 *Juhlakalenteri – Toukokuu 2020*.  Arkistoitu 26.4.2020. Viitattu 26.4.2020.
9. ↑  Eid Al Fitr around the world in 2020 Office Holidays. Viitattu 23.7.2015. (englanniksi)

Aiheesta muualla
----------------

* Kuvia tai muita tiedostoja aiheesta **Id al-Fitr** Wikimedia Commonsissa

* Eid: Etiketti ja säännöt *Islamopas*. Viitattu 25.4.2020.
* Id al-Fitr *Helinä Rautavaaran Museo*.  Arkistoitu 26.4.2020. Viitattu 25.4.2020.